ผมมีแผลที่โคนลิ้นไม่แน่ใจว่าเกิดจากตุ่มรับรสแตกหรือป่าวไม่เจ็บ รู้สึกกลืนอาหารลำบากขึ้นแต่ไม่เจ็บ ต่อมน้ำเหลืองใต้คางโตขึ้นเล็กน้อย รู้สึกปวดๆฟันบริเวณใกล้ๆแผลที่พบ อยากสอบโรคที่เป็นไปได้ แล้วผมสามารถไปหาทันตแพทย์ที่คลีนิคทันตแพทย์ทั่วไปเพื่อเช็คอาการมะเร็งได้หรือไม่ครับ ขอบครับ
สวัสดีค่ะ - แผลร้อนใน (aphthous ulcer) จะมีลักษณะเป็นแผลขนาดเล็กและตื้น มีสีเหลืองหรือขาว รอบๆ แผลมีอาการบวมแดง แต่จะทำให้เกิดอาการเจ็บ ปวด บางรายอาจมีอาการอื่นๆ ร่วมด้วย เช่น ต่อมน้ำเหลืองบวม เป็นไข้ เป็นต้น- การแพ้สารเคมีที่อยู่ในยาสีฟัน หรือน้ำยาบ้วนปาก แต่มักทำให้เกิดอาการเจ็บ ปวด หรือแสบ- โรค herpangina (เฮอร์แปงไจนา) ซึ่งเกิดจากการติดเชื้อไวรัส หรือเป็นโรคมือ-เท้า-ปาก ซึ่งเกิดจากการติดเชื้อไวรัสเช่นกัน แต่จะมีอาการเจ็บ นอกจากนี้อาจมีไข้ อ่อนเพลีย ต่อมน้ำเหลืองโต- ซิฟิลิส เกิดจากการติดเชื้อที่มาจากการทำออรัลเซ็กส์- โรคภูมิแพ้ตนเองชนิดต่างๆ เช่น โรคเบเซ็ท (Behcet’s disease)- เป็นมะเร็ง แต่มักพบในคนอายุมาก และมักมีอาการเจ็บหรือปวดมากหากแแผลไม่หายไป แนะนำควรไปพบอายุรแพทย์หรือแพทย์หู-คอ-จมูกเพื่อตรวจว่าเกิดจากสาเหตุใดค่ะ ในเบื้องต้น ก็ควรดูแลรักษาความสะอาดในช่องปาก โดยการแปรงฟันทุกครั้งหลังทานอาหาร และแปรงลิ้นด้วย บ้วนปากด้วยน้ำเกลือบ่อยๆ ไม่ใช้ยาสีฟันที่มีความรุนแรง คือใช้แล้วแสบปากแสบคอ ใช้ไหมขัดฟันอย่างน้อยวันละ 1 ครั้ง รวมถึงไม่ควรดื่มแอลกอฮอลืและสูบบุหรี่ด้วยค่ะ